62020CO0573_INF
Sklep Sodišča (šesti senat) z dne 14. aprila 2021 –Casa di Cura Città di Parma
(Zadeva C‑573/20) (
1
)
„Predhodno odločanje – Člen 53(2) in člen 99 Poslovnika Sodišča – Obdavčitev – Skupni sistem davka na dodano vrednost (DDV) – Šesta direktiva 77/388/EGS – Člen 17(2)(a) – Mešani davčni zavezanec – Odbitni delež – Javne in zasebne zdravstvene ustanove, ki opravljajo oproščene dejavnosti – Nacionalna ureditev, ki izključuje odbitek DDV, ki se nanaša na pridobitev blaga ali storitev, ki se uporabljajo za potrebe teh oproščenih dejavnosti“
1.
Harmonizacija davčne zakonodaje – Skupni sistem davka na dodano vrednost – Odbitek vstopnega davka – Nastanek in obseg pravice do odbitka – Blago in storitve, ki se uporabljajo za namene obdavčenih transakcij davčnega zavezanca – Javne in zasebne zdravstvene ustanove, ki opravljajo dejavnosti, oproščene davka – Zavrnitev odbitka davka, ki se nanaša na pridobitev blaga ali storitev, ki se uporabljajo za potrebe teh oproščenih dejavnosti – Dopustnost
(Direktiva Sveta 77/388, člen 17(2)(a))
(Glej točke od 20 do 23 in od 25 do 27 ter izrek.)
2.
Vprašanja za predhodno odločanje – Dopustnost – Vprašanja, postavljena brez zadostne opredelitve dejanskega in pravnega okvira – Očitna nedopustnost
(člen 267 PDEU; Poslovnik Sodišča, člen 53(2))
(Glej točke od 32 do 34 in 36.)
Izrek
Člen 17(2)(a) Šeste direktive Sveta z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (77/388/EGS) je treba razlagati tako, da ne nasprotuje nacionalni ureditvi, v skladu s katero ni dovoljen odbitek davka na dodano vrednost (DDV), plačan kot vstopni davek za pridobitev blaga in storitev, ki se uporabljajo za potrebe oproščenih dejavnosti in v kateri je zato določeno, da se pravica do odbitka DDV mešanega davčnega zavezanca izračuna na podlagi odbitnega deleža, ki ustreza razmerju med zneskom transakcij, za katere je priznana pravica do odbitka in celotnim zneskom transakcij, opravljenih v zadevnem letu, vključno z oproščenimi zdravstveno sanitarnimi storitvami.
(
1
)	UL C 35, 1.2.2021.